संत पापा ने आज की बदलती परिस्थितियों से अवगत कराते हुए कहा कि हम जिस युग में जी रहे हैं वह परिवर्तन के दौर से गुजर रहा है। हम इसे अपने कामों में लगातार अनुभव कर सकते हैं। ऐसी परिस्थिति में पारिवारिक अनुभव हमें मदद कर सकता है क्योंकि यह हमें मानवीय संतुलन, प्रज्ञा तथा उदाहरण का महत्व प्रदान करता है। उन्होंने कहा कि एक अच्छा परिवार सामाजिक मूल्य को आगे ले चलता है, समाज का हिस्सा होने का अनुभव देने के लिए शिक्षा देता है, ईमानदार नागरिक बनाता है। एक राष्ट्र तब तक खड़ा नहीं रह सकता जब तक कि उसके परिवार अपने कर्तव्यों को पूरा न करें। नागरिक शिक्षा सबसे पहले परिवार में ही मिलनी चाहिए।